شەفەق نیوز- هەر چەن دە ئێران کتاو
نووسانن و کتاو خوەنین دوفێشتر وە خاتر گرانی کتاو و کە‌‌م‌دەرئامەیی وڵات، رووژ وە
رووژ کەمترەو دبێ باوجی دە کرماشان، کتاوەێل شێعر کوردی، زووتر و فرەتر دفرووشرن.
«ئه‌ورێشم زامه‌گان» تازه‌ترین کتاو شێعر «سەعید عبادەتیان»ە ک دە هەفتا
لاپەڕە نووسریاگە و بڵاوگەێ دیباچە چاپێ کردگە، ‌ئی کتاوە دۆمای بیس رووژ، دیرێ
دچوو ئەڕا چاپ دوێیمیش.
وەر ژە یەێش کتاوەێ «ڕێه‌گه‌ێ کاوه‌»
هن جەلیل ئاهەنگەرنژاد ک شی‌کاریێ دە مل جوغرافیا و تاریخ شێعر ئی سەردەمه‌سە دە
کرماشان،  دە کەمتر لە دو مانگ چگ ئەڕا چاپ
دوێیم.
لە سەعید عبادەتیان ئی کتاوەیلەیش (هە
لە لام بید گومد کردم)، (ساڵەیل لە کیس چێ)، (خاڵێگ و شوون سێ زام، تەرجمە)، (شار
شەکەت)، چاپ کریاگە.
